Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb; v nadaljnjem besedilu: ZJU),

**Ministrstvo za obrambo,** **Uprava Republike Slovenije za zaščito in reševanje**, Vojkova cesta 61, 1000 Ljubljana

objavlja interni natečaj za zasedbo prostega uradniškega delovnega mesta za nedoločen čas, s polnim delovnim časom

**PODSEKRETAR za evropske in mednarodne zadeve** (m/ž) (šifra DM 17031) v Upravi RS za zaščito in reševanje, Službi za evropske in mednarodne zadeve

Naloge uradniškega delovnega mesta se opravljajo v nazivu podsekretar.

Kandidati (javni uslužbenci – uradniki), ki se bodo prijavili na prosto delovno mesto, morajo biti zaposleni za nedoločen čas v organih državne uprave oziroma v drugih organih, ki so po sporazumu z Vlado Republike Slovenije vstopili v interni trg dela ter morajo biti imenovani v uradniški naziv.

Poleg splošnih pogojev, ki jih določajo predpisi s področja delovnega prava, morajo kandidati izpolnjevati tudi naslednje pogoje:

* končano visokošolsko univerzitetno izobraževanje (prejšnje)/ visokošolska univerzitetna izobrazba (prejšnja) oz. specialistično izobraževanje po visokošolski strokovni izobrazbi (prejšnje)/ specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje)/ magisterij po visokošolski strokovni izobrazbi (prejšnji) oz. magistrsko izobraževanje (druga bolonjska stopnja)/ magistrska izobrazba (druga bolonjska stopnja),
* najmanj 6 let delovnih izkušenj;
* državljanstvo Republike Slovenije;
* obvezno usposabljanje za imenovanje v naziv;
* višja raven znanja angleškega jezika;
* dovoljenje za dostop do tajnih podatkov stopnje »tajno« (T, T-E, T-N);
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe**.

**Posebni pogoji:**

* obvezno usposabljanje za imenovanje v naziv,
* višja raven znanja angleškega jezika,
* dovoljenje za dostop do tajnih podatkov stopnje »tajno« (T, T-E, T-N).

**Želena znanja, sposobnosti in lastnosti**:

* osnovna raven znanja francoskega jezika,
* osnovna raven znanja nemškega jezika.

**Naloge delovnega mesta:**

* neposredna pomoč pri vodenju strokovnih nalog na delu delovnega področja OE,
* izvajanje in usklajevanje nalog z delovnega področja OE,
* opravljanje operativnih nalog zaščite, reševanja in pomoči,
* sodelovanje pri usposabljanju vključenih v sistem varstva pred naravnimi in drugimi nesrečami,
* samostojno opravljanje drugih najzahtevnejših nalog s področja službe,
* izvajanje drugih nalog s področja dela uprave po odredbi nadrejenega.

**Prijava na delovno mesto mora biti obvezno pripravljena na obrazcu »PRIJAVNI OBRAZEC«, ki je priloga tega internega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

**Prijava za prosto delovno mesto mora vsebovati:**

1. pisno izjavo o zaposlitvi za nedoločen čas v organu državne uprave oziroma v drugem organu, ki so po sporazumu z Vlado Republike Slovenije vstopili v interni trg dela,
2. pisno izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima, karierni razred in stopnja naziva ter datum imenovanja v naziv,
3. pisno izjavo kandidata o ustreznih delovnih izkušnjah z navedbo trajanja, vrste del in nalog zahtevnosti (tarifnega razreda) delovnega mesta ali delovnih mest, na katerem so posamezne delovne izkušnje pridobljene,
4. pisno izjavo kandidata o izpolnjevanju pogoja glede zahtevane strokovne izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
5. pisno izjavo kandidata, da:
* je državljan Republike Slovenije s stalnim prebivališčem v Republiki Sloveniji,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo kandidata, da za namen tega internega natečajnega postopka dovoljuje Ministrstvu za obrambo pridobitev podatkov iz 4. in 5. točke tega odstavka iz uradnih evidenc. (če kandidat z vpogledom v uradne evidence ne soglaša, bo moral sam predložiti ustrezna dokazila),
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »tajno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11, 8/20 in 18/23 – ZDU-10).

Zaželeno je, da prijava vsebuje tudi Europass življenjepis z morebitnimi referencami ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega prijavnega obrazca, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov, v kolikor bo to potrebno. Prijave, iz katerih ne bo možno razbrati izpolnjevanja zahtevanih pogojev, ne bodo uvrščene v nadaljnji postopek.

Izbrani kandidat bo premeščen na delovno mesto PODSEKRETAR za evropske in mednarodne zadeve, šifra DM 17031, na katerem se delo lahko opravlja le v nazivu podsekretar in sicer s sklenitvijo aneksa k pogodbi o zaposlitvi oziroma bo z njim sklenjena nova pogodba o zaposlitvi za nedoločen čas, s polnim delovnim časom. Delo se bo opravljalo v prostorih Uprave Republike Slovenije za zaščito in reševanje, Službe za evropske in mednarodne zadeve, na naslovu Vojkova cesta 61 v Ljubljani, oziroma na območju delovanja Ministrstva za obrambo.

Kandidati vložijo prijavo z izjavami v pisni obliki (na priloženem obrazcu »**Prijavni obrazec**«), ki jo pošljejo v zaprti ovojnici z označbo: »Za interni natečaj za delovno mesto podsekretar za evropske in mednarodne zadeve, št. **110-498/2023**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **13 dni po objavi** na notranjih spletnih straneh Ministrstva za obrambo ter spletnem portalu državne uprave GOV.SI, torej do vključno 4. 1. 2024. Če je prijava poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana **na elektronski naslov**: glavna.pisarna@mors.si, pri čemer veljavnost prijave ni pogojena z elektronskim podpisom.

Nepravočasne prijave se ne bodo obravnavale.

V izbirni postopek se bodo uvrstili kandidati, ki bodo pravočasno posredovali popolne prijave oziroma izpolnjen prijavni obrazec z izjavami, iz katerih bo razvidno izpolnjevanje razpisnih pogojev.

Izbranemu kandidatu bo poslano obvestilo o izbiri, neizbranim kandidatom pa obvestila o neizbiri.

Obvestilo o končanem internem natečaju bo objavljeno na spletni strani Ministrstva za obrambo ter na spletnem državnem portalu GOV.SI (gov.si/zbirke/delovna-mesta/).

Informacije o delovnem področju lahko dobite na telefonski številki (01) 471 2817 oz. 051 623 621 pri mag. Luciji Jereb, za informacije o izvedbi internega natečaja lahko dobite na telefonski številki (01) 471 1447 pri Mateji Novak.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.